**Вадзім Пабудзей** (нар. 17 снежня 1994, Востраў, Ганцавіцкі раён) — беларускі футбаліст, паўабаронца жодзінскага «Тарпеда-БелАЗ».

Клубная кар’ера
---------------

Выхаванец ДЮСШ СПК «Агарэвічы» Ганцавіцкага раёна, гуляў за мясцовы клуб «Ганцавічы» ў чэмпіянаце Брэсцкай вобласці. У 2013 годзе дапамог сваёй камандзе стаць чэмпіёнам, забіўшы гол у фінальным матчы супраць «Брэстжылбуда». У жніўні 2013 года далучыўся таксама да клуба Другой лігі чэмпіянату Беларусі «Баранавічы». Неўзабаве замацаваўся ў аснове клуба, а на наступны год разам з ім выйграў Другую лігу. У сезоне 2015 быў адным з лідараў «Баранавічаў» у Першай лізе.

У сакавіку 2016 года быў запрошаны на прагляд у брэсцкае «Дынама» і неўзабаве падпісаў кантракт. 16 красавіка 2016 года дэбютаваў у Вышэйшай лізе, правёўшы ўсё 90 хвілін у матчы супраць «Белшыны» (2:4). У першай палове сезона 2016 трывала гуляў у стартавым складзе дынамаўцаў на розных флангах паўабароны, пасля стаў пераважна выхадзіць на замену.

У красавіку 2017 года перайшоў у «Іслач». Пачынаў сезон у аснове «Іслачы», але пазней стаў радзей з’яўляцца на полі. У канцы сезона вярнуў месца ў аснове і трыма сваімі галамі дапамог камандзе захаваць месца ў Вышэйшай лізе. У сезоне 2018 з’яўляўся на полі нерэгулярна. У студзені 2019 года пакінуў «Іслач».

Неўзабаве пасля зыходу з «Іслачы» адправіўся на прагляд у мінскі «Прамень» і падпісаў кантракт з клубам. У сакавіку 2019 года «Прамень» пераехаў у Магілёў і аб’яднаўся з мясцовым «Дняпром», і паўабаронца стаў іграком аб’яднанай каманды, якая атрымала назву «Дняпро». Трывала гуляў у аснове, але не здолеў выратаваць магілёўскую каманду ад вылету з Вышэйшай лігі.

У студзені 2020 года далучыўся да казахстанскага клуба «Жэтысу» і ў выніку падпісаў кантракт. У «Жэтысу» чаргаваў выхады ў стартавым складзе і на замену. У студзені 2021 года стала вядома, што Пабудзей разам з іншымі беларускімі ігракамі пакінуў «Жэтысу».

У студзені 2021 года стаў трэніравацца з «Гомелем» і неўзабаве падпісаў кантракт. Хутка замацаваўся ў складзе і стаў адным з асноўных ігракоў каманды, дапамог ёй заняць чацвёртае месца ў чэмпіянаце Беларусі 2021. У студзені 2022 года перайшоў у жодзінскае «Тарпеда-БелАЗ», дзе таксама стаў гуляць у стартавым складзе. У лістападзе 2023 года падоўжыў кантракт з клубам да канца 2024 года

Міжнародная кар’ера
-------------------

У канцы 2014 года, яшчэ будучы іграком другалігавых «Баранавічаў», быў заўважаны галоўным трэнерам моладзевай зборнай Беларусі Ігарам Кавалевічам і запрошаны ў каманду. Дэбютаваў у моладзевай зборнай 14 лістапада 2014 года, выйшаўшы на замену ў канцы таварыскага матча з Літвой. У студзені 2015 года ў складзе беларускай каманды прымаў удзел у Кубку Садружнасці ў Санкт-Пецярбургу, пасля чаго перастаў выклікацца ў зборную.

8 кастрычніка 2021 года дэбютаваў у нацыянальнай зборнай Беларусі, выйшаўшы на замену ў другім тайме адборачнага матча чэмпіянату свету 2022 супраць Эстоніі (0:2).

Дасягненні
----------

* Беларусь 03Бронзавы прызёр Бронзавы прызёр чэмпіянату Беларусі: 2023
* Беларусь Уладальнік Кубка Беларусі: 2023
* Беларусь Пераможца Другой лігі чэмпіянату Беларусі: 2014
* Беларусь У спісе 22 найлепшых футбалістаў чэмпіянату Беларусі: 2021

Статыстыка выступленняў
-----------------------

| Сезон | Дывізіён | Клуб | Краіна | Матчы | Галы |
| --- | --- | --- | --- | --- | --- |
| 2013 | Д3 | Баранавічы | Беларусь | 12 | 1 |
| 2014 | Д3 | Баранавічы | Беларусь | 25 | 2 |
| 2015 | Д2 | Баранавічы | Беларусь | 28 | 3 |
| 2016 | Д1 | Дынама | Беларусь | 21 | 2 |
| 2017 | Д1 | Іслач | Беларусь | 19 | 3 |
| 2018 | Д1 | Іслач | Беларусь | 18 | 0 |
| 2019 | Д1 | Дняпро | Беларусь | 28 | 4 |
| 2020 | Д1 | Жэтысу | Казахстан | 14 | 1 |
| 2021 | Д1 | Гомель | Беларусь | 29 | 7 |
| 2022 | Д1 | Тарпеда-БелАЗ | Беларусь | 27 | 3 |
| 2023 | Д1 | Тарпеда-БелАЗ | Беларусь | 28 | 3 |
|

Крыніцы
-------

1. ↑  Vadim Pobudej // Transfermarkt — 2000. Праверана 9 кастрычніка 2017.<a href='https://wikidata.org/wiki/Track:Q2449070'></a>
2. ↑
3. ↑
4. ↑  Вадим Побудей перешел из брестского "Динамо" в "Ислочь" (руск.). *football.by* (12 красавіка 2017). Праверана 30 лістапада 2023.
5. ↑  "Ислочь" рассталась с Побудеем (руск.). *football.by* (16 студзеня 2019). Праверана 30 лістапада 2023.
6. ↑  Побудей стал игроком "Луча" (руск.). *football.by* (21 студзеня 2019). Праверана 30 лістапада 2023.
7. ↑  Источник: Побудей подписал контракт с "Жетысу" (руск.). *football.by* (29 студзеня 2020). Праверана 30 лістапада 2023.
8. ↑  Все белорусы покинули "Жетысу" (руск.). *football.by* (18 студзеня 2021). Праверана 30 лістапада 2023.
9. ↑  "Гомель" подписал контракт с Побудеем (руск.). *football.by* (27 студзеня 2021). Праверана 30 лістапада 2023.
10. ↑  Вадим Побудей стал игроком "Торпедо-БелАЗ" (руск.). *football.by* (10 студзеня 2022). Праверана 30 лістапада 2023.
11. ↑  Побудей продлил контракт с "Торпедо-БелАЗом" (руск.). *football.by* (30 лістапада 2023). Праверана 30 лістапада 2023.

|  |  |
| --- | --- |
| ⚙️   Тэматычныя сайты | by.tribuna.com · FootballDatabase.eu · FootballFacts.ru · National Football Teams.com · Soccerway · teams.by · Transfermarkt (ігрок) · Прэсбол |

| ⛭ Тарпеда-БелАЗ |
| --- |
| 
* 1 Абрамовіч (б)
* 5 Бурко
* 6 Прамудраў (к)
* 7 Мычолкін
* 8 Шаркоўскі
* 10 Лісаковіч
* 11 Авано
* 12 Лявіцкі
* 13 Залескі
* 15 Жалезны
* 17 Кавалёў
* 18 Пацко
* 19 Скаўпнёў
* 22 Манаеў
* 23 Галушка
* 25 Юрасаў (б)
* 55 Ксенафонтаў
* 70 Пабудзей
* 96 Мялько
* 97 Мякіш
* Бутарэвіч
* Васілевіч
* Забродскі (б)
* Зямко
* Кобец
* Ладуцька
* Лапцеў
* Міхейчык
* Нячаеў
* Прыцкер
* Прышывалка (б)
* Руцкі
* Сівакоў
* Скавыш
* Н. Чыж (б)
* галоўны трэнер: Дзмітрый Молаш

 |